Petter Northug dropper NM på Beitostølen
Skihelten holder fast ved målet om å prestere i Vasaloppet.  – Ingen NM,  sier Pål Trøan Aune, manager for Northugs langløpslag «Team Janteloppet», til VG. – Nå skal Petter få mengder med trening i høyden og trene mer spesifikt mot Vasaloppet. Det er veldig smart å få fylt på med litt trening nå etter en intensiv periode. Etter at 38 år gamle Northug dro frem gamle kunstner og sjokkerte Ski-Norge med 2. plass på 20 km klassisk i Norgescupen på Nes 4. februar, har spekulasjonene gått om veien videre.  Ski-fansen har drømt om et sensasjonelt comeback til VM i Trondheim neste vinter. Landslagssjef Eirik Myhr Nossum lanserte 30 km på Skandinavisk Cup i Hommelvik som en mulighet for å kvalifisere seg til femmila i Holmenkollen 10. mars.  NM på Beitostølen denne uken var en annen mulighet til å vise seg fram i tradisjonell langrenn. «Kanskje» sa Northug selv etter løpet på Nes.  Lillebror Even Northug var uheldig i Minneapolis: Men Northug holder 90 km lange Vasaloppet 3. mars som sitt mål, og kommer trolig ikke til å konkurrere før det. – Vi har lagt en plan han føler er riktig. Vasaloppet har vært målet hele veien. Denne sesongen er langløp fokuset, så får vi ta en fot i bakken til våren, sier Aune.  Den siste tiden har Northug jobbet som TV 2-ekspert under VM i skiskyting.
Petter Northug holder fast ved målet om å levere i Vasaloppet, 3. mars Northugs langløpslagmanager Pål Trøan Aune sier han har lagt en plan og fokuserer på langløp ut sesongen Etter å ha imponert i Norgescupen spekulerte mange i om Northugs vei videre - og om et mulig comeback før ski-VM i Trondheim i 2025. Northug har nylig jobbet som TV 2-ekspert under VM i skiskyting